Startup Inspector
Få styr på, hvilke programmer der startes sammen med Windows. Startup Inspector giver dig en oversigt over alle programmer, som startes sammen med Windows. Både dem, som ligger synligt i Start-mappen, og dem, som er skjult i registreringsdatabasen. Samtidig får du oplysninger om de forskellige programmer, så du fx kan se, om det er et almindeligt Windows-program, eller om det er spyware eller virus, som har inficeret din computer. 

Du kan derefter nemt forhindre de viste programmer i at starte sammen med Windows. Du slår det blot fra i oversigten, så vil det ikke starte næste gang. Finder du ud af, at du havde brug for programmet alligevel, kan du bruge Startup Inspector til at aktivere programmet igen.